62025CO0160_INF
Euroopa Kohtu (kuues koda) 10. novembri 2025. aasta kohtumäärus –[Wawicz] (
i
)
(kohtuasi C‑160/25)
Eelotsusetaotlus – Euroopa Kohtu kodukorra artikkel 99 – Vastus, mille võib selgelt tuletada kohtupraktikast – Tarbijakaitse – Direktiiv 93/13/EMÜ – Ebaõiglased tingimused tarbijalepingutes – Lepingutingimuse ebaõigluse tuvastamine – Välisvaluutaga indekseeritud hüpoteeklaenuleping – Valuuta vahetuskursi kindlaksmääramine – Ümberarvestamist reguleeriva lepingutingimuse ebaõiglane osa – Hoiatav mõju – Liikmesriigi kohtu kohustused – Lepingutingimuse ebaõiglase osa eraldiseisvus
Tarbijakaitse – Ebaõiglased tingimused tarbijalepingutes – Direktiiv 93/13 – Lepingutingimuse ebaõigluse tuvastamine – Ulatus – Ühes valuutas nomineeritud ja teise valuutaga indekseeritud hüpoteeklaenuleping – Riigisisene kohtupraktika, mille kohaselt on võimalik see leping kehtima jätta pärast nende valuutade vahelist ümberarvestamist reguleeriva lepingutingimuse ebaõiglase osa tühiseks tunnistamist – Lubatavus – Tingimus – Lepingutingimuse osa, millega on kehtestatud muudest selles tingimuses ette nähtud kohustustest eraldatavad sõltumatud kohustused – Liikmesriigi kohtu teostatav kontroll
(Euroopa Parlamendi ja nõukogu direktiiv 93/13, artikli 6 lõige 1 ja artikli 7 lõige 1)
(vt punktid 24, 31, 34, 35 ja 118)
Resolutsioon
Nõukogu 5. aprilli 1993. aasta direktiivi 93/13/EMÜ (tarbijatele suunatud lepingute ebavõrdseid tingimusi käsitlev direktiiv) artikli 6 lõiget 1 ja artikli 7 lõiget 1
tuleb tõlgendada nii, et
nendega ei ole vastuolus riigisisene kohtupraktika, mille kohaselt müüja või teenuste osutaja ja tarbija vahel sõlmitud krediidileping, mis on nomineeritud ühes valuutas ja indekseeritud teise valuutaga, jääb kehtima vaatamata nende valuutade vahelist ümberarvestamist reguleeriva lepingutingimuse selle osa, millega on reguleeritud valuuta ostu- ja müügikursi kindlaksmääramine ning on ette nähtud valuuta keskmise ümberarvestuskursi kohandamine vastavalt laenuandja poolt kindlaksmääratud ostu- ja müügimarginaalile, ebaõigluse tõttu tühiseks tunnistamisele, juhul kui lepingutingimuse selle osaga on kehtestatud muudest asjaomases lepingutingimuses ette nähtud kohustustest eraldatavad sõltumatud kohustused.
(
i
)	Kohtuasjal on väljamõeldud nimi. See ei vasta ühegi menetlusosalise tegelikule nimele.